Kommunistinuoret uhoavat kaatavansa hallituksen – "Valtauksia, ministerien häirintää ja verkkohyökkäyksiä"

Kommunistinen nuorisoliitto kehottaa suomalaisia häiritsemään ministerien toimintaa ja suorittamaan verkkohyökkäyksiä. Tavoitteena on hallituksen kaataminen. Kommunistinen nuorisoliitto

Jari Pietiläinen

Kommunistinen nuorisoliitto aikoo ottaa käyttöön kovat keinot hallituksen kaatamiseksi.

– Hallitusta vastustaneet mielenosoitusliikkeet eivät ole saaneet hallitusta harkitsemaan politiikan muuttamista. Opiskelijoiden mielenosoituksissa on vain kiltisti vedottu päättäjiin politiikan muuttamiseksi, eikä edes ammattiliittojen suuri STOP-mielenosoitus ole saanut hallitusta hidastamaan hyökkäystä työläisiä vastaan, nuorisoliiton väki jyrähtää.

Liiton mukaan hallituskyllä tietää nuorosoliiton mielipiteen, mutta se eihallitusta kiinnosta.

– Koska hallitus ei muuta politiikkaansa, se on syrjäytettävä. Tämä ei kuitenkaan riitä. Suomessa on jo vuosikymmenien ajan vallinnut uusliberaali yhden totuuden aikakausi, jossa hallituksen vaihtaminen ei ole muuttanut politiikan suuntaa.

– Hallitus on päässyt valtaan todistetusti valehtelemalla jase on myös käyttänyt valtaansa epärehellisesti. Vaalilupauksia on petetty sumeilematta, ja moni hallituspuolueitakin äänestänyt odotti täysin toisenlaista politiikkaa, jyrisee nuorisoliiton väki.

Nuorisoliitto kehottaa järjestöjä ja kansalaisia osoittamaan mieltänsä kaikkialla, missä hallituksen edustajat puhuvat ja vierailevat.

– Hallituksen edustajien ei pidä antaa puhua rauhassa. Myös hallituksen muuta toimintaa on häirittävä muun muassa merkittävien rakennusten ja katujen valtauksilla ja hyökkäävällä 'verkkoaktivismilla'.

– Ammattiliittojen on järjestettävä ulosmarsseja, lakkoja ja ylityökieltoja, toimintaa, jonka tavoitteena on synnyttää poliittinen yleislakko, pamauttaa liitto.